Trefot

Trefot eller tripod«tripod», NAOB er en trebent støtte eller stativ som ofte brukes til å støtte opp eller holde noe i arbeidshøyde, eller for å holde noe i ro. På toppen av stativet/trefoten kan det være et justerbart kuleledd for å stille kamera eller annet som er montert i ønsket vinkel.

 Skytevåpen 
På større skytevåpen brukes stativ og trefot for å få økt presisjon og for å kontrollere et tungt våpen så vekten ikke er problematisk i forhold til å sikte nøyaktig. Stativ brukes ofte med tunge maskingevær for å få kontrollbar ildgiving ved fullautomatisk ild. Dette er mye mer stabilt enn en tofot.

 Fotografering og film 
Stativ brukes ofte på fotoapparater og filmkamera. Stativet vil bidra til at bildet er i ro som både gir mulighet for lengre eksponeringstider, lengre brennvidder ved bruk av telelinser og det vil gi skarpere bilde enn med håndholdt kamera. Et stativ gir også mulighet til eksponeringstider på flere minutter ved nattfotografering. Stativ for fotografering varierer i størrelse fra de største og tyngste til små bordstativ med lav vekt.

For film og videoopptak er det hensiktsmessig med et dobbeltledd på toppen som kan rotere i horisontalplanet (følge noe i et bilde til høyre og venstre) og i vertikalplanet, ( å kunne se høyere opp i bildet.) Noen slike stativ kan ha horisontale stag lenger nede på stativet med en loddline, som ved hjelp av justerbar lengde på stativets ben, kan stille stativet helt rett.

 Teodolitt 
Teodolitt (fra nylatin theodolitus)«teodolitt», NAOB er en nøyaktig kikkert som brukes til vinkelmåling, gjerne med avstandsmåler. Den brukes til landmåling og til oppmåling ved veibygging, utbyggig av tomtefelt, ved større byggeprosjekter og for andre posisjonsbestemmelser. Disse oppgavene ville være umulig uten et svært stabilt stativ som understøttelse til teodolitten.

 Kikkerter og teleskoper 
Ved bruk av kikkerter og teleskoper skal ikke forstørrelsen være særlig stor før bevegelsene med en håndholdt kikkert gir altfor ustabilt og urolig bilde. Ved kikking på stjerner og andre himmellegemer vil spesielt stødige stativ gi gode muligheter for å granske fjerne objekter. Enkelte astronomiske stativer har en akse som stilles parallelt med aksen for jordrotasjonen, og et klokkestyrt drivverk som roterer teleskopet. Dette gjør at et lite objekt på himmelen holdes i ro i bildet selv om bakken og stativet roterer med jordas rotasjon.

 Vater med laserlinje 
En del nye vaterpass for bygningsarbeidere har en laserlyskilde som lager en linje på en vegg som kan stilles til vannrett eller loddrett lyslinje på en vegg. Disse trenger et stabilt underlag og leveres ofte med en trefot som er helt likt et fotostativ i samme størrelse.

 Skruestandard 
For kameraer og en del annet utstyr som trenger stativ / trefot benyttes en ofte en skrue på topplaten av trefoten med  diameter og stigning 20 gjenger per tomme (1.27 mm per omdreining). Hullet i kameraer og annet utstyr har gjerne tilsvarende innvendig  gjenge, som ofte er rundt 6 mm dypt.

På kameraer og stativer fra før 60-tallet var skruen  med  dypt hull. Fotobutikkene solgte små ringer med gjenger utenpå og inni som overganger mellom disse skruestandardene slik at gamle kameraer kunne brukes på nye stativer.

Det er viktig at kameraet / teodolitten / kikkerten har stabil støtte mot stativets topplate. Derfor bør skruen stramme instrumentet ned mot platen. Dette oppnåes ofte ved at en mutter, tilsvarende vingemutter er plassert rundt skruen på andre siden av platen, slik at instrumentet og skruen trekkes nedover så instrumentet presses ned mot platen når vingemutteren strammes.

 Stubbebryter 
En stubbebryter er en spesielt stor trefot eventuelt med en talje. Den består av tre ben som flere meter lange stokker festet sammen i toppen der det henger en talje som kan dra tunge røtter opp fra bakken. Dette var en vanlig måte å rydde ny jord på før traktor med utstyr gjorde slikt arbeide betydelig enklere.

 Støtte over bål 
Det er ofte praktisk å lage en enkel trefot til kaffekanne eller gryte over et enkelt bål.

 Støtte for lyskilder  
Ved behov for kunstig belysning, som kan være vanskelig å feste på annen måte, vil en trefot være en enkel mulighet for å plassere lyskilden der det er behov for den.

 Referanser 

 Se også 
 Offertripod, et religiøst møbelobjekt på tre føtter i gresk antikk
 Ettbenstativ
 Skytestokk

 Eksterne lenker 


Kategori:Verktøy
Kategori:Fototeknikk
Kategori:Skytevåpen